## Pravilnik o prijavi i načinu utvrđivanja ukupnog dohotka članova kućanstva za ostvarivanje prava na doplatak za djecu

### NN 8/2000 (21.1.2000.), Pravilnik o prijavi i načinu utvrđivanja ukupnog dohotka članova kućanstva za ostvarivanje prava na doplatak za djecu

# DRŽAVNI ZAVOD ZA ZAŠTITU OBITELJI, MATERINSTVA I MLADEŽI

Na temelju Članka 21. stavka 3. Zakona o doplatku za djecu
(»Narodne novine« broj 77/99 i 145/99) ravnateljica
Državnog zavoda za zaštitu obitelji, materinstva i mladeži
uz prethodnu suglasnost ministra financija donosi

## PRAVILNIK

### O PRIJAVI I NAČINU UTVRĐIVANJA UKUPNOG DOHOTKA ČLANOVA KUĆANSTVA ZA OSTVARIVANJE PRAVA NA DOPLATAK ZA DJECU

1. OPĆA ODREDBA

Članak 1.

Ovim Pravilnikom uređuje se postupak podnošenja prijave
o ukupnom dohotku Članova kućanstva i naČin
utvrđivanja ukupnog dohotka Članova kućanstva
za potrebe ostvarivanja prava na doplatak za djecu

2. UKUPAN DOHODAK ČLANOVA KUĆANSTVA

Članak 2.

(1) Ukupan dohodak Članova kućanstva je zbroj dohodaka
koje ostvari korisnik i Članovi njegova kućanstva
(dohodak od nesamostalnog rada, dohodak od samostalne djelatnosti,
dohodak od imovine i imovinskih prava) izuzev onih primanja koja
se ne smatraju dohotkom prema propisima o porezu na dohodak.

(2) Kod utvrđivanja ukupnog dohotka Članova kućanstva
iz stavka 1. ovoga Članka, ukupni dohodak umanjuje se za
iznos poreza i prireza.

Članak 3.

(1) Dohodak pojedinog Člana kućanstva utvrđuje
se prema propisima o oporezivanju dohotka i zbroj je dohotka od
nesamostalnog rada, dohotka od samostalne djelatnosti i dohotka
od imovine i imovinskih prava, koji je ostvaren u Republici Hrvatskoj
i u inozemstvu, a po odbitku plaćenog poreza na dohodak
i prireza.

(2) Dohotkom od nesamostalnog rada smatra se plaća ostvarena
kod poslodavca za rad u tuzemstvu, plaća ostvarena kod poslodavca
do najviše 1.000,00 kuna mjeseČno za rad koji u svakom
mjesecu kalendarske godine ne traje duže od 10 dana (80 sati),
plaća za rad u inozemstvu ostvarena preko tuzemnog poslodavca,
mirovine, kao i druga primanja po osnovi nesamostalnog rada u
skladu s Člankom 7. Zakona o porezu na dohodak.

(3) Dohotkom od samostalne djelatnosti smatra se dohodak od djelatnosti
obrta, djelatnosti slobodnih zanimanja, djelatnosti poljoprivrede
i šumarstva koja istodobno podliježe i porezu na dodanu
vrijednost, te svih drugih djelatnosti koje se obavljaju kao obrtniČke
djelatnosti, dohodak od davanja u zakup cijelog obrta, prodaja
više od tri nekretnine ili više od tri imovinska prava
u roku od pet godina, kao i dohodak od drugih samostalnih djelatnosti,
u skladu s Člankom 11. Zakona o porezu na dohodak.

(4) Dohotkom od imovine i imovinskih prava smatra se ostvarena
zakupnina i najamnina od davanja u zakup i najam nekretnina i
pokretnih stvari, dohodak od iznajmljivanja apartmana, soba i
postelja putnicima i turistima, dohodak od otuđenja nekretnina
i imovinskih prava uz uvjete propisane Zakonom o porezu na dohodak,
te dohodak ostvaren davanjem na korištenje imovinskih prava
drugim osobama uz naknadu, a u skladu s Člankom 30. i 32.
Zakona o porezu na dohodak.

(5) Inozemnim dohotkom smatra se dohodak od nesamostalnog rada,
samostalne djelatnosti te imovine i imovinskih prava koje korisnik
doplatka za djecu i Članovi njegovog kućanstva ostvare
u inozemstvu.

3. NAČIN UTVRÐIVANJA UKUPNOG DOHOTKA ČLANOVA
KUĆANSTVA

Članak 4.

(1) U skladu s Člankom 31. Zakona o doplatku za djecu radi
ostvarivanja prava na doplatak za djecu korisnik je obvezan županijskom
uredu, odnosno uredu Grada Zagreba nadležnom za poslove zdravstva,
rada i socijalne skrbi (u daljnjem tekstu: županijski ured,
odnosno ured Grada Zagreba) podnijeti zahtjev i potrebne dokaze
o uvjetima za ostvarivanje prava na doplatak za djecu.

(2) Uz zahtjev iz stavka 1. ovoga Članka korisnik je obvezan
priložiti popunjen obrazac Prijave o ukupnom dohotku Članova
kućanstva (Obrazac DD-P) koji je sastavni dio ovoga Pravilnika.

(3) Zahtjev sa Prijavom o ukupnom dohotku Članova kućanstva
(u daljnjem tekstu: Prijava o ukupnom dohotku) korisnik podnosi
osobno ili poštom županijskom uredu, odnosno uredu Grada
Zagreba prema mjestu svoga prebivališta.

Članak 5.

(1) Na temelju podnesene Prijave o ukupnom dohotku utvrđuje
se ukupni godišnji dohodak Članova kućanstva.

(2) Ukupni godišnji dohodak Članova kućanstva
je razlika između ostvarenog dohotka korisnika i svih Članova
njegova kućanstva u prethodnoj kalendarskoj godini i poreza
na dohodak i prireza kojeg su uplatili u prethodnoj kalendarskoj
godini. Ovoj razlici dodaje se iznos poreza kojega korisnik i/ili
Članovi njegova kućanstva potražuju kao preplaćeni
porez po godišnjoj poreznoj prijavi ili se razlika umanjuje
za obvezu poreza na dohodak i prireza koju su korisnik i/ili Članovi
njegovog kućanstva dužni platiti kao razliku po godišnjoj
poreznoj prijavi.

(3) Ukupni godišnji dohodak Članova kućanstva
umanjen za plaćeni porez na dohodak i prirez na godišnjoj
razini svodi se na mjeseČnu razinu na naČin da se
ukupni godišnji dohodak Članova kućanstva podijeli
sa brojem mjeseci u godini (u daljnjem tekstu: ukupni mjeseČni
dohodak).

(4) MjeseČni dohodak po Članu kućanstva utvrđuje
se tako da se ukupni mjeseČni dohodak umanjen za porez
na dohodak i prirez podijeli sa brojem Članova kućanstva.

(5) Prema utvrđenoj visini mjeseČnog dohotka po Članu
kućanstva (dohodovni cenzus) ovisi pravo korisnika na doplatak
za djecu u skladu sa Člankom 20. Zakona o doplatku za djecu.

4. PODNOŠENJE PRIJAVE O UKUPNOM DOHOTKU

Članak 6.

(1) Prijavu o ukupnom dohotku podnosi korisnik doplatka za djecu
iz Članka 7. i 8. Zakona o doplatku za djecu, neovisno
o tome ostvaruje li korisnik i/ili Članovi njegovog kućanstva
dohodak ili ne.

(2) Prijavu o ukupnom dohotku korisnik podnosi do 28. veljaČe
svake godine, za dohodak koji su korisnik i/ili Članovi
njegova kućanstva ostvarili u prethodnoj kalendarskoj godini.

(3) Korisnik je obvezan u istoj godini podnijeti županijskom
uredu odnosno uredu Grada Zagreba i novu Prijavu o ukupnom dohotku
ako je na temelju rješenja Porezne uprave o utvrđenom
dohotku i porezu na dohodak i prirezu za prethodnu godinu, ukupan
dohodak Članova kućanstva po odbitku uplaćenog
poreza na dohodak i prireza, uvećan za više od 10%
u odnosu na ukupan dohodak iskazan u Prijavi o ukupnom dohotku
iz stavka 2. ovoga Članka.

(4) U Prijavu o ukupnom dohotku iz stavka 3. ovoga Članka
upisuju se podaci o ostvarenom dohotku po odbitku uplaćenog
poreza i prireza svakog Člana kućanstva koji je podnio
godišnju poreznu prijavu, a na temelju rješenja Porezne
uprave o utvrđenom dohotku i porezu na dohodak i prirezu
za prethodnu godinu, kao i podaci o dohotku po odbitku uplaćenog
poreza i prireza svakog Člana kućanstva u prethodnoj
godini koji godišnju poreznu prijavu nije podnio, na temelju
isprava iz Članka 12. ovoga Pravilnika.

(5) Prijavu o ukupnom dohotku iz stavka 4. ovoga Članka
korisnik je obvezan podnijeti u roku od 15 dana od dana primitka
rješenja Porezne uprave o utvrđenom dohotku i porezu
na dohodak i prirezu za prethodnu godinu.

(6) Rok iz stavka 5. ovoga Članka poČinje teći
od dana kada je zadnji Član kućanstva primio rješenje
Porezne uprave o utvrđenom dohotku i porezu na dohodak i prirezu
za prethodnu godinu.

(7) Prijava o ukupnom dohotku podnosi se i pri svakoj drugoj promjeni
koja utjeČe na ostvarivanje, odnosno gubitak prava na doplatak
za djecu (smanjenje odnosno povećanje broja Članova
kućanstva u skladu s Člankom 9.-19. Zakona o doplatku
za djecu).

(8) U sluČajevima iz stavka 7. ovoga Članka Prijava
o ukupnom dohotku podnosi se u roku od 15 dana od dana nastale
promjene koja utjeČe na broj Članova kućanstva
odnosno visinu dohotka po Članu kućanstva, a o kojoj
ovisi gubitak, smanjenje ili povećanje svote doplatka za
djecu.

5. SADRŽAJ PRIJAVE O UKUPNOM DOHOTKU

Članak 7.

(1) U Prijavu o ukupnom dohotku korisnik doplatka za djecu upisuje
sljedeće podatke:

1. Pod I. »Opći podaci o korisniku doplatka za djecu«:
ime i prezime, mjesto prebivališta, ulicu i kućni broj,
status korisnika doplatka za djecu u odnosu na djecu,

2. Pod II. »Podaci o djeci za koju se traži doplatak
za djecu«:

- redni broj (stupac 1),

- ime i prezime djeteta (stupac 2),

- jedinstveni matiČni broj građana (stupac 3),

- podatak o redovnom školovanju (stupac 4),

- srodstvo u odnosu na korisnika doplatka za djecu (stupac 5),

- podatak o djetetu s teškoćama u razvoju (stupac 6)
i

- podatak o trajnoj nesposobnosti pojedinog djeteta iz stupca
2 za samostalan život i rad (stupac 7),

3. Pod III. »Podaci o ukupnom dohotku Članova kućanstva«:

- redni broj (stupac 1),

- ime i prezime korisnika doplatka za djecu i Članova njegovog
kućanstva, ukljuČivo i djecu koja ostvaruju dohodak
(stupac 2)

- srodstvo korisnika doplatka za djecu i Članova njegove
obitelji iz stupca 2 (stupac 3)

- jedinstveni matiČni broj građana (JMBG) svakog Člana
kućanstva iz stupca 2 (stupac 4),

- iznos dohotka od nesamostalnog rada koji je svaki Član
kućanstva ostvario u prethodnoj godini po osnovama iz Članka
3. stavka 2. ovoga Pravilnika, nakon umanjenja za uplaćeni
predujam poreza i prireza u istoj godini (stupac 5)

- iznos dohotka od samostalne djelatnosti koji je svaki Član
kućanstva ostvario u prethodnoj godini po osnovama iz Članka
3. stavka 3. ovoga Pravilnika, nakon umanjenja za uplaćeni
predujam poreza i prireza u istoj godini (stupac 6),

- iznos dohotka od imovine i imovinskih prava koji je svaki Član
kućanstva ostvario u prethodnoj godini po osnovama iz Članka
3. stavka 4. ovoga Pravilnika, nakon umanjenja za uplaćeni
predujam poreza i prireza u istoj godini (stupac 7),

- iznos dohotka koji je svaki Član kućanstva ostvario
nakon umanjenja za porez na dohodak i prirez u prethodnoj godini
na temelju podnesene godišnje porezne prijave odnosno rješenja
Porezne uprave donesenog po godišnjoj poreznoj prijavi (stupac
8),

- iznos ukupnog dohotka svakog Člana kućanstva kao
zbroj iznosa iskazanih u stupcima 5, 6, 7 i 8 (stupac 9), a na
kraju zbroj ukupnog dohotka svih Članova kućanstva
u redak »Dohodak sveukupno«,

4. Pod IV. »Popis priloženih isprava« odnosno preslika
isprava koje je korisnik doplatka za djecu priložio Prijavi
o ukupnom dohotku.

(2) U Prijavi o ukupnom dohotku pod II »Podaci o djeci za
koju se traži doplatak za djecu« u stupcu 2 popunjavaju
se podaci o imenima i prezimenima djece za koju se podnosi zahtjev
za ostvarivanje prava na doplatak za djecu i to dobnim redoslijedom.

(3) Iznimno od stavka 2. ovoga Članka, podaci o djeci trajno
nesposobnoj za samostalan život i rad u skladu sa Člankom
29. Zakona o doplatku za djecu, upisuju se pod II. u stupac 2,
prvi po redoslijedu.

(4) Ako je pojedini Član kućanstva koji obavlja samostalnu
djelatnost obrta ili s obrtom za svrhe oporezivanja izjednaČenu
djelatnost, djelatnost slobodnog zanimanja, te djelatnost poljoprivrede
i šumarstva, od tih djelatnosti u prethodnoj kalendarskoj
godini ostvario ili iz prethodnih kalendarskih godina prenio nepokriveni
gubitak, u Prijavu o ukupnom dohotku u stupac 8, odgovarajući
redak, korisnik upisuje iznos ostvarenog gubitka s predznakom
minus (»-«).

(5) Ako pojedini Član kućanstva u prethodnoj kalendarskoj
godini nije ostvario dohodak od nesamostalnog rada i/ili dohodak
od samostalne djelatnosti i/ili dohodak od imovine i imovinskih
prava, u odgovarajuće stupce upisuje oznaku »-«.

(6) Iznosi ostvarenog dohotka od nesamostalnog rada, samostalne
djelatnosti i imovine i imovinskih prava, dohotka ostvarenog u
inozemstvu, kao i ukupnog dohotka svakog pojedinog Člana
kućanstva upisuju se u Prijavu o ukupnom dohotku u kunama
i lipama.

(7) U Prijavu o ukupnom dohotku pod III. stupce 2, 3 i 4 upisuju
se odgovarajući podaci o korisniku doplatka za djecu, Članovima
njegovog kućanstva, kao i onoj djeci koja ostvaruju dohodak,
bez obzira što korisnik za njih koristi doplatak za djecu.

(8) Korisnik koji podnosi Prijavu o ukupnom dohotku, obvezan je
tu Prijavu svojeruČno potpisati, Čime jamČi
za toČnost iskazanih podataka.

Članak 8.

(1) Korisnik doplatka za djecu kojemu je, u skladu sa Zakonom
o pravima hrvatskih branitelja iz Domovinskog rata i Članova
njihovih obitelji, priznat status hrvatskog ratnog vojnog invalida,
ne popunjava podatke o dohotku Članova kućanstva
pod toČkom III. u stupcima 5, 6, 7, 8 i 9 obrasca Prijave
o ukupnom dohotku (Članak 27. Zakona o doplatku za djecu).

(2) Podatke iz stavka 1. ovoga Članka ne popunjava ni korisnik
Čija su sva djeca trajno nesposobna za samostalan život
i rad (Članak 29. Zakona o doplatku za djecu).

(3) Za dijete s teškoćama u razvoju koje je istodobno
dijete s jednim roditeljem ili usvojiteljem ili je bez oba roditelja,
korisniku pripada iznos doplatka za djecu iz Članka 25.
odnosno Članka 26. Zakona o doplatku za djecu, uvećan
za 50% (25% po osnovi teškoća u razvoju djeteta i 25%
po osnovi Činjenice da nema roditelja ili ima samo jednog
roditelja ili usvojitelja).

Članak 9.

(1) Korisnik doplatka za djecu obvezan je pri podnošenju
prve Prijave o ukupnom dohotku upisati podatke u pod toČkom
I i II obrasca Prijave, a na osnovu:

1. preslika domovnice ili osobne iskaznice za Članove kućanstva,
osim djece,

2. preslika izvoda iz matice rođenih za djecu,

3. uvjerenja o prebivalištu za sve Članove njegova
kućanstva,

4. preslike rješenja o skrbništvu,

5. preslike rješenja o statusu hrvatskog ratnog vojnog invalida,

6. preslike isprava o trajnoj nesposobnosti djeteta za samostalan
život i rad odnosno o statusu djeteta s teškoćama
u razvoju,

7. potvrda o redovitom školovanju djece starije od 15 godina,

8. preslike rješenja o brakorazvodu,

9. potvrdu nadležnog tijela da se roditelji djece nalaze
na odsluženju vojnog roka,

10. potvrdu da se roditelji djece nalaze na izdržavanju kazne
zatvora ili da su upućeni u ustanove prema propisima o izvršavanju
kaznenih sankcija,

11. izvod iz matice vjenČanih,

12. druge isprave na zahtjev tijela nadležnog za poslove
doplatka za djecu radi utvrđivanja prava na doplatak za djecu
te visine toga doplatka.

(2) Pri podnošenju idućih Prijava o utvrđenom dohotku
korisnik je obvezan priložiti samo one isprave koje dokazuju
promjene podataka iz stavka 1. ovoga Članka.

(3) Iznimno od stavka 2. ovoga Članka potvrde o redovitom
školovanju djece starije od 15 godina (stavak 1. toČka
6. ovoga Članka) korisnik podnosi poČetkom svake
školske ili akademske godine.

(4) Isprave iz stavka 1. ovoga Članka korisnik obvezno
prilaže uz Prijavu o ukupnom dohotku.

Članak 10.

Korisnik doplatka za djecu obvezan je u Prijavu o ukupnom dohotku
pod III »Podaci o ukupnom dohotku Članova kućanstva«
upisati podatke o:

1. ostvarenom dohotku po svim osnovama, nakon umanjenja za plaćene
predujmove poreza na dohodak i prireza iz godišnje porezne
prijave koju su za prethodnu kalendarsku godinu korisnik i/ili
Članovi njegovog kućanstva bili obvezni, ili su tu
poreznu prijavu dobrovoljno podnijeli, u skladu s propisima o
oporezivanju dohotka. Podaci o ostvarenom dohotku upisuju se u
stupac 8 i Ukupno u stupac 9;

2. ukupno ostvarenom dohotku po rješenju Porezne uprave donesenom
na temelju godišnje porezne prijave koju su korisnik i/ili
Članovi njegovog kućanstva obvezno ili dobrovoljno
podnijeli za prethodnu kalendarsku godinu. U tom sluČaju
se popunjavaju samo iznos ukupnog dohotka po odbitku dužnog
poreza na dohodak i prireza i to u stupac 8 i Ukupno u stupac
9;

3. ostvarenom dohotku po svim osnovama u prethodnoj kalendarskoj
godini, nakon umanjenja za porez na dohodak i prirez uplaćen
u prethodnoj kalendarskoj godini, za koji korisnik i/ili Članovi
njegovog kućanstva nisu podnijeli godišnje porezne
prijave. Podaci o ostvarenom dohotku po pojedinim osnovama upisuju
se u stupac 5, 6 i 7.,

4. ostvarenom dohotku po svim osnovama u prethodnoj kalendarskoj
godini umanjenom za u toj godini uplaćeni porez na dohodak
i prirez, za koji korisnik i/ili Članovi njegovog kućanstva
nisu podnijeli godišnje porezne prijave i ostvarenom dohotku
po svim osnovama umanjenom za uplaćeni porez na dohodak
i prirez u istom razdoblju za koji su korisnik i/ili Članovi
njegovog kućanstva podnijeli godišnje porezne prijave
i to:

4.1. podaci o dohotku za koji nisu podnesene godišnje porezne
prijave upisuju se u stupac 5, 6 i 7,

4.2. podaci o dohocima za koje su podnijeli godišnju poreznu
prijavu u stupac 8,

4.3. u stupcu 9 iskazuje se iznos ukupnog dohotka po svakom Članu
kućanstva ukupno, kao zbroj iznosa iskazanih u stupcima
5 i/ili 6 i/ili 7 i/ili 8.

5. U redak »Dohodak sveukupno« iskazuje se sveukupan
dohodak Članova kućanstva i to kao zbroj podataka
iz stupca 9 po svim Članovima kućanstva.

Članak 11.

(1) Ako su korisnik i/ili Članovi njegovog kućanstva
bili obvezni za prethodnu kalendarsku godinu podnijeti godišnju
poreznu prijavu, podatke o ukupnom dohotku svakog Člana
kućanstva korisnik popunjava na temelju podataka o ukupnom
dohotku po odbitku ukupno uplaćenog poreza na dohodak i
prireza iz godišnje porezne prijave podnijete Poreznoj upravi
(Obrazac DOH).

(2) Ako korisnik Prijavu o ukupnom dohotku podnosi na temelju
rješenja o utvrđenom dohotku i porezu na dohodak i prirezu
za prethodnu godinu koje je za sve ili pojedine Članove
kućanstva donijela Porezna uprava, podatke o ukupnom dohotku
po odbitku uplaćenog poreza na dohodak i prireza za prethodnu
godinu, popunjava na temelju podataka iz tih rješenja.

(3) U sluČajevima iz stavka 1. i 2. ovoga Članka
uz Prijavu o ukupnom dohotku korisnik obvezno prilaže presliku
godišnjih poreznih prijava podnesenih Poreznoj upravi, odnosno
preslike rješenja Porezne uprave o utvrđenom godišnjem
dohotku i godišnjem porezu na dohodak i prirezu i to za sebe
osobno i za sve Članove kućanstva koji su podnijeli
godišnju poreznu prijavu za prethodnu godinu.

(4) Obrasci isprava iz stavka 3. ovog Članka propisani
su Pravilnikom o porezu na dohodak i njegov su sastavni dio.

Članak 12.

(1) Ako korisnik i Članovi njegovog kućanstva nisu
bili obvezni podnijeti godišnju poreznu prijavu, niti su
godišnju poreznu prijavu podnijeli radi iskorištenja
prava propisanih Zakonom o porezu na dohodak, Prijavu o ukupnom
dohotku korisnik popunjava na temelju podataka o:

1. ukupno ostvarenom dohotku od nesamostalnog rada, prema podacima
iz preslike porezne kartice na obrascu PK-1 ili PK-2 koju je na
zahtjev svakog poreznog obveznika dužan dati poslodavac do
31. sijeČnja svake godine za prethodnu godinu,

2. ukupno ostvarenom dohotku od nesamostalnog rada koji je kod
poslodavca ostvaren u mjeseČnom iznosu do 1.000,00 kuna,
za rad u tom mjesecu u trajanju do 10 dana ili 80 sati, po odbitku
uplaćenog poreza i prireza, sve prema potvrdi poslodavca
o visini ostvarenog dohotka i obustavljenom i uplaćenom
porezu i prirezu iz tog dohotka,

3. ukupnom dohotku ostvarenom iznajmljivanjem apartmana, soba
i postelja putnicima i turistima, po odbitku uplaćenog poreza
i prireza, iz potvrde isplatitelja tog dohotka o visini ostvarenog
dohotka i obustavljenom i uplaćenom porezu i prirezu po
toj osnovi,

4. ukupno ostvarenoj mirovini po odbitku poreza i prireza, iz
potvrde isplatitelja mirovine o visini mirovine i obustavljenom
i uplaćenom porezu i prirezu,

5. ukupno ostvarenom dohotku od druge samostalne djelatnosti Članova
skupština i nadzornih odbora trgovaČkih društava,
upravnih odbora, upravnih vijeća i drugih njima odgovarajućih
tijela drugih pravnih osoba, steČajnih upravitelja, sudskih
vještaka i sudaca porotnika koji nemaju svojstvo zaposlenika
u sudu po odbitku uplaćenog poreza i prireza, iz potvrde
isplatitelja tog dohotka o visini ostvarenog dohotka i obustavljenom
i uplaćenom porezu i prirezu po toj osnovi,

6. ukupno ostvarenom dohotku od druge povremene samostalne djelatnosti
poduzete s namjerom ostvarivanja dohotka kao što su povremene
autorske djelatnosti znanstvenika i struČnjaka, djelatnosti
trgovaČkih putnika, agenata, akvizitera, športskih
sudaca i delegata i druge sliČne djelatnosti po odbitku
uplaćenog poreza i prireza, iz potvrde isplatitelja toga
dohotka o visini ostvarenog dohotka i obustavljenom i uplaćenom
porezu i prirezu po toj osnovi.

(2) Preslike isprava iz stavka 1. ovoga Članka korisnik
doplatka za djecu obvezno prilaže uz Prijavu o ukupnom dohotku.

(3) Obrasci poreznih kartica PK-1 i PK-2 te Potvrde o isplaćenim
dohocima, uplaćenom porezu po odbitku i prirezu za 19---
godinu iz stavka 1. ovog Članka propisani su Pravilnikom
o porezu na dohodak i njegov su sastavni dio.

Članak 13.

(1) Ako su korisnik i/ili Članovi njegovog kućanstva
u kalendarskoj godini ostvarili više oblika dohotka, pa su
za određene oblike dohotka podnijeli godišnju poreznu
prijavu, a za ostale tu prijavu nisu podnijeli, u Prijavu o ukupnom
dohotku korisnik unosi podatke na osnovu podataka iz godišnje
porezne prijave, rješenja o utvrđenom dohotku i porezu
na dohodak i prirezu dobivenih od Porezne uprave te odgovarajućih
potvrda isplatitelja dohotka o visini ostvarenog dohotka i obustavljenom
i uplaćenom porezu na dohodak, u skladu sa Člankom
11. i 12. ovoga Pravilnika.

(2) Preslike isprava iz stavka 1. ovoga Članka korisnik
doplatka za djecu obvezno prilaže uz Prijavu o ukupnom dohotku.

6. PRIJELAZNE I ZAVRŠNE ODREDBE

Članak 14.

(1) Na pisani zahtjev Državnog zavoda za zaštitu obitelji,
materinstva i mladeži, Ministarstvo financija - Porezna uprava
dat će podatke o dohotku i poreznoj osnovici koje je prijavio
porezni obveznik i koji su utvrđeni u postupku utvrđivanja
poreza na dohodak.

(2) Podaci iz stavka 1. ovoga Članka smatraju se službenom
tajnom u skladu s Člankom 61. stavkom 2. Zakona o porezu
na dohodak.

Članak 15.

(1) Za tumaČenje odredbi ovoga Pravilnika i davanje naputaka
za njihovu provedbu nadležan je Državni zavod za zaštitu
obitelji, materinstva i mladeži.

(2) Za svrhe iz stavka 1. ovoga Članka ravnatelj Državnog
zavoda za zaštitu obitelji, materinstva i mladeži može
imenovati struČno povjerenstvo.

Članak 16.

Ovaj Pravilnik stupa na snagu danom objave u »Narodnim novinama«,
a primjenjuje se od 1. ožujka 2000. godine.

Klasa: 011-01/99-01/17
Urbroj: 552-00-01/1-00-4
Zagreb, 18. sijeČnja 2000.

Ravnateljica
**dr. Štefanija Bortek-Knešaurek,** v. r.

![](dodatni/374658.gif)

![](dodatni/374659.gif)

![](dodatni/374660.gif)

![](dodatni/374661.gif)

Pravilnik, NN 8/2000-85